Karklavijas

Karklavijas (Solanum dulcamara) – bulvinių (Solanaceae) šeimos kiauliauogių (Solanum) genties augalas.

Daugiametis nuodingas augalas. Aukštis 50-150 cm. Stiebas kylantis, apatinė dalis sumedėjusi. Lapai kiaušiniški, lygiakraščiai, su smailia viršūne. Žiedai po 6-20 susitelkę į skėtiškas šluoteles. Vainikėlis violetinis. Vaisius – sultinga uoga pailgai kiaušiniška, 0,8-1,2 cm ilgio. Sėklos iš šonų susiplojusios, inkstiškos, raudonos spalvos. Žydi birželio – rugsėjo mėn.

Auga drėgnuose miškuose ir krūmuose, vandens telkinių krantuose, grioviuose.


Kategorija:Bulviniai
Kategorija:Dekoratyviniai augalai